Source: https://www.riigiteataja.ee/akt_seosed_kohtulahenditega.html?id=22201&kuvakohtulahendid=true
Timestamp: 2020-04-07 15:02:18+00:00
Document Index: 6593120

Matched Legal Cases: ['Riigikohus ', 'Riigikohus ', 'Riigikohus ', '§ 39', '§ 33', '§ 219', '§ 39', '§ 33', 'Riigikohus ', '§ 204', '§ 176', '§ 329', '§ 176', 'Riigikohus ', '§ 162', 'Riigikohus ', '§ 189', '§ 118', 'Riigikohus ', 'Riigikohus ', '§ 39', '§ 50', 'riigikohus ', '§ 39', 'Riigikohus ', 'riigikohus ', 'Riigikohus ', 'Riigikohus ', 'Riigikohus ', 'kohus ', 'Riigikohus ', '§ 136', '§ 207', 'Riigikohus ', 'Kohus ', 'Riigikohus ', '§ 77', 'Riigikohus ', '§ 39', '§ 39']

Kriminaalmenetluse koodeks – Riigi Teataja
Kriminaalmenetluse koodeks (lühend - KrMK)
3-1-1-112-00 Riigikohus 22.12.2000
3-1-1-114-00 Riigikohus 20.12.2000
3-1-1-118-00 Riigikohus 08.12.2000
AKKS § 39 lg 4 alusel AKKS § 33 lg 2 mõttes
Isiku kohtu alla andmata jätmine muudetud süüdistuse alusel, mis on KrMK § 219 lg-s 3 kehtestatu eiramine, võib moodustada kriminaalmenetluse seaduse olulise rikkumise AKKS § 39 lg-s 4 ja § 33 lg-s 2 sätestatu mõttes, mis takistab kriminaalasja igakülgset, täieliku ja objektiivset uurimist ning mida apelltasioonimenetluses ei ole võimalik korraldada.
3-1-1-103-00 Riigikohus 07.12.2000
halduskaristuse säilimine süüdimõistmisel
Mootorsõiduki joobeseisundis juhtimise eest halduskaristusega isiku süüdimõistmine samasuguse rikkumise eest KrK § 204 lg 3 järgi ei tühista tema halduskaristust.
kohtuotsuse mittetäitmise objektiivne külg
KrK § 176-2 ettenähtud kuritegu eeldab üksnes täitmisele pööratud kohtuotsuse mittetäitmist. Tuleb aga arvestada, et KrMK § 329 lg-s 3 esitatu ei kehti teataval ametikohal töötamisel või teataval tegevusalal tegutsemise õiguse, samuti riiklike teenetemärkide kandmise õiguse äravõtmist ettenägeva kohtuotsuse täitmisele pööramise suhtes. Need kohtuotsused pööratakse täitmisele täitevosakonna vahenduseta, samuti muude asutuste abita; neid karistusi viivad täide süüdimõistetud ise, kes vaatamata eelesitatule võivad kanda kriminaalvastutust KrK § 176-2 järgi.
3-1-1-88-00 Riigikohus 22.11.2000
Kehtivuse kaotanud eeskirjade mittetäitmine ei moodustaametialaste kohustuste täitmata jätmist või mittevastavat täitmist KrK § 162 mõistes.
Kõrvaldamata kahtlus selles, kas varalist kahju tuleb süütuse presumptsioonist lähtudes lugeda kahju mittepõhjustamiseks.
3-1-1-105-00 Riigikohus 07.11.2000
kriminaalasjade eraldamise erandlikkus
KrMK § 189 p-st 2 tuleneb, et kriminaalasju kõikide sama süüdistusega seotud isikute suhtes tuleb arutada ühes kohtumenetluses. Kriminaalasja eraldamine KrMK § 118 lg 2 alusel on erand, mille lubatavuse üle otsustamine on kriminaalasja arutava kohtu ainupädevus.
3-1-1-101-00 Riigikohus 27.10.2000
Tõkendit vahi alla võtmine võib tõkendiga kautsjon asendada ka ringkonnakohus. Kautsjoni kohaldamine on põhjendatud vaid juhul, kui see välistab isiku kohtust kõrvalehoidumise.
3-1-1-97-00 Riigikohus 16.10.2000
AKKS § 39 lg 4
Vaid üheainsa tuletatud tõendi eelistamine algsetele tõenditele ei ole kooskõlas KrMK § 50 lg-st 1 tuleneva objektiivsuse nõudega, mille riigikohus võib AKKS § 39 lg 4 alusel tunnistada kriminaalmenetluse seaduse oluliseks rikkumiseks.
alaealise kuriteole kihutamise ja alaealise kuritegevusele kaasatõmbamise ideaalkonkurentsi võimalikkus
Juhul kui alaealist kuriteole kallutanud isik kuriteo toimepanemisest täideviijana osa ei võta, eineb kuritegude ideaalkonkurents - alaealise poolt toimepandud kuriteole kihutamine ja alaealise kaasatõmbamine kuritegevusele.
kuritegevusele kaasatõmbamise objektiivne külg
KrK §-s 202 sätestatud kuriteo objektiivse külje tunnuseks on mitte ainult kuriteo toimepanemine alaealise osavõtul, vaid ka alaealise kallutamine kuriteos osalema vägivalla, ähvardamise, meelitamise, hirmutamise jms mõjul.
3-1-1-85-00 Riigikohus 10.10.2000
Kohtuotsust võib motiveerituks tunnistada ka juhul, kui tuginetud on üheleainsale tõendile, kuid tingimusel, et kohtuniku siseveendumuse kujunemine kuriteo faktiliste asjaolude tuvastatuks lugemise motiveerimisel on kohtuotsuse lugejale jälgitav. Siiski võib isiku süüditunnistamine vaid ühe tõendi alusel olla põhjendamatu kriminaalasja menetlemisel tekkinud ja kõrvaldamata jäänud kahtluste korral.
tõendite hindamine riigikohtu poolt
Ka riigikohus hindab tõendeid kooskõlas KrMK §-s 50 sätestatuga, vaatamata sellele, et tal puudub õigus tuvastada faktilisi asjaolusid.
3-1-1-91-00 Riigikohus 04.10.2000
Riigikohus võib kriminaalmenetluse seaduse oluliseks rikkumiseks tunnistada tõendite vahenditu uurimise põhimõtte, kriminaalasja arutamise edasilükkamist ning kohtuliku vaidluse korda sätestavate nõuete eiramist.
Karistuse kandmisel garnisoni arestimajas on isik kaitseväe ajateenistuses ja arestimaja on tema teenistuskoht, mistõttu see isik võib olla kaitseteenistusalase kuriteo subjekt.
teenistuskohast omavolilise lahkumise ja vahistatu põgenemise ideaalkonkurentsi võimalikkus
Omavoliline lahkumine teenistuskohast ja seoses sellega vahistatud isiku põgenemine võivad moodustada kuritegude ideaalkonkurentsi.
3-1-1-81-00 Riigikohus 29.08.2000
isiku poolt valeütluste andmise tõendamine
Teatavate ütluste lahknemine neist tõendeist, millele tuginedes kuriteosündmus kohtuotsusega tuvastatuks loetakse, ei tähenda alati valeütluste andmist. Kohtuotsuse vaidlustamata jätmine valeütlustes andmises süüdi mõistetud isiku poolt ei tõenda selle isiku süüd valeütluste andmises.
kohtuotsus dokumendina
Ühes kriminaalasjas tehtud kohtuotsus või selle tõestatud ärakiri võib olla kasutatav tõendina muu dokumendi tähenduses teise kriminaalasja menetlemisel.
Isiku suhtes, kes arutatavas asjas on tunnistaja, ei ole kohus pädev otsustama, kas tema on toime pannud kuriteo.
3-1-1-71-00 Riigikohus 20.06.2000
Vastastamise otstarbekuse üle otsustamine eeluurimisel on antud uurija pädevusse (KrMK § 136 lg 1); uurija keeldumine vastastamisest ei ole menetlusnormide oluline rikkumine, mis tingib kohtuotsuse tühistamise.
laskemoona ebaseaduslik omandamine
Vastutuseks KrK § 207 järgi on tähtsusetu see, kellelt ja milliste tehingutega laskemoon ebaseaduslikult omandati.
Röövimise tunnuse moodusatb niisugune elule või tervisele ohtlik vägivald isiku kallal, mis on vahetult suunatud vara hõivamisele, sealhulgas kannatanu vastupanu mahasurumisele, mitte aga muude eesmärkide saavutamisele (kannatanu suhtes teise kuriteo toimepanemine isiklikel ajenditel, soov takistada kannatanut teatama toimepandud kuriteost jms).
3-1-1-56-00 Riigikohus 02.05.2000
Väljapressimise koosseisuliseks tunnuseks on mitte ainult varaline nõue tsiviilõiguslikus mõttes, vaid ka varalise õiguse üleandmise nõue, sealhulgas varalisest nõudeõigusest loobumise nõue.
pesapallikurikas relvana kasutatava esemena
Kohus võib pesapallikurika selle üldtuntudomaduste tõttu lugeda relvana kasutatavaks esemeks ka ilma asitõendiks tunnistamata.
väljapressimise korral
Kuriteo kvalifitseerimine väljapressimisena ei eelda teatavat laadi motiivi esinemist.
sugulase ja alaealise ütluste hindamine
Sugulussidemed ja alaealisus ei ole ütluste mitteusaldusväärseks tunnistamise alus.
teadvalt vale ütluse andmise eest hoiatatud isiku ütluste hindamine
Isiku hoiatamine teadvalt vale ütluse andmise eest ei pruugi tagada ütluste õigsust, mistõttu ka hoiatatud isiku ütlusi tuleb hinnata üldistel alustel kooskõlas KrMK §-s 58 sätestatuga.
Ähvardus, mille tulemina kannatanu nõustus loovutama 150.000 EEK-d maksma sõiduauto, võib moodustada ähvarduse kasutada isiku kallal elule ja tervisele ohtliku vägivalda.
3-1-2-1-00 Riigikohus 24.04.2000
Eri kohtuotsuste ühe ja sama kuriteo suhtes sisalduvate järelduste vastuolulisus võib AKKS § 77-1 lg 3 p 5 alusel olla teistmisalus.
eraldamise erandlikkus
Vältimaks olukorda, et kuriteost osavõtjate käitumise arutamisel eri kohtute poolt eri menetlustes on ühiselt toimepandud tegu tuvastatuks loetud, hiljem teiste isikute suhtes tehtud kohtuotsustes aga leitakse, et niisugune tegu üldse puudub, tuleb ühes ja samas kuriteos osalenud isikute kriminaalasja arutamisest eri menetlustes, kui vähegi võimalik, hoiduda.
3-1-1-51-00 Riigikohus 18.04.2000
kuriteo toimepanemise aja tõendamine
Kuriteo toimepanemise aeg ei pea olema tuvastatud minutilise või sekundilise täpsusega.
Ringkonnakohtu otsuse tühistamise taotluses tuleb näidata vastav õiguslik alus.
Juhul kui kassatsioonkaebuses palutakse kohtuotsus tühistada AKKS § 39 lg-ga 3 hõlmamata seaduserikkumiste tõttu, tuleb Riigikohtult kõigepealt taotleda väidetavate rikkumiste tunnistamist oluliseks AKKS § 39 lg 4 alusel ja seejärel põhistada, et iga rikkumine takistas või oleks võinud takistada kriminaalasja igakülgset, täielikku ja objektiivset uurimist ning seadusliku ja põhjendatud kohtuotsuse tegemist.
Kokku: 71| Näitan: 1 - 20